**NOTĂ DE FUNDAMENTARE**

|  |  |
| --- | --- |
|  | **Secţiunea 1****Titlul proiectului de act normativ****ORDONANȚĂ de URGENŢĂ****privind unele măsuri pentru îmbunătățirea și reorganizarea activității Agenției Naționale de Administrare Fiscală, precum și pentru modificarea și completarea unor acte normative** |
|  | **Secţiunea a 2 - a****Motivul emiterii actului normativ** |
|  | **1. Descriereasituaţieiactuale** | În prezent, Agenţia Naţională de Administrare Fiscală (ANAF) este organizată şi funcţionează în baza Hotărârii Guvernului nr. 520/2013 privind organizarea şi funcţionarea Agenţiei Naționale de Administrare Fiscală, cu modificările şi completările ulterioare, în subordinea Ministerului Finanţelor Publice şi are ca obiect de activitate colectarea veniturilor bugetului de stat, aplicarea unitară a prevederilor legislaţiei privind impozitele, taxele, contribuţiile sociale şi alte venituri bugetare în domeniul său de activitate, exercitarea prerogativelor stabilite de lege prin aplicarea unui tratament echitabil tuturor contribuabililor, combaterea evaziunii fiscale, precum şi aplicarea politicii și reglementărilor în domeniul vamal și exercitarea atribuțiilor de autoritate vamală. Sarcina primordială a ANAF o reprezintă colectarea veniturilor la bugetul general consolidat al statului şi crearea, astfel, a premiselor necesare pentru asigurarea resurselor în vederea funcţionării în parametri optimi a administraţiei publice şi pentru realizarea strategiilor, politicilor şi programelor guvernamentale vizând dezvoltarea socială și economică la nivel naţional.**Hotărârea Guvernului nr. 520/2013 privind organizarea şi funcţionarea Agenţiei Naționale de Administrare Fiscală a fost adoptată în baza Ordonanței de urgență a Guvernului nr. 74/2013 privind unele măsuri pentru îmbunătăţirea şi reorganizarea activităţii Agenţiei Naţionale de Administrare Fiscală, precum şi pentru modificarea şi completarea unor acte normative, aprobată cu modificări şi completări prin Legea nr. 144/2014, cu modificările ulterioare**.De la înfiinţareși până în prezent, ANAF a colectat venituri bugetare a căror pondere în PIB a variat în general între 25% şi 27%.Nivelul veniturilor fiscale în PIB înregistrat de România este cu aproximativ 15% mai redus decât media UE (faţă de 44,9% în UE, respectiv 46,2% în zona EURO) .În vederea realizării obiectivelor strategice a fost elaborat **Planul de măsuri pentru eficientizarea colectării veniturilor la bugetul general consolidat**, document public prezentat pe site-ul ANAF, care cuprinde următoarele obiective:1. Simplificarea procedurilor de administrare fiscală pentru susținerea conformării voluntare la declararea obligațiilor fiscale;
2. Sprijinirea conformării la plata obligațiilor fiscale;
3. Măsuri de prevenire și combatere a evaziunii fiscale;
4. Asigurarea unui tratament fiscal diferențiat în funcție de comportamentul fiscal al contribuabililor;
5. ANAF o instituție eficientă și transparentă.

Obiectivul ***ANAF o instituție eficientă și transparentă*** poate fi realizat prin implementarea unui set de acțiuni care vizeazăîn principal: * reorganizarea ANAF;
* digitalizarea activității instituției care face posibilă relocarea resurselor umane către activități deficitare;
* evaluarea și revizuirea modului de funcționare a ANAF pe principiile eficienței și eficacității;
* reformarea managementului și sistemului de evaluare a performanței în contextul alocării juste a resurselor de către ANAF către organele fiscale subordonate;
* implementarea unui nou sistem de pregătire profesională a salariaților ANAF;
* reproiectarea principalelor procese ale instituției;
* revizuirea principiilor de organizare și funcționare a activității Direcției generale antifraudă fiscală;
* înființarea Direcției generale de analiză de risc.

Prin **consolidarea şi eficientizarea activităţii Agenţiei**se urmărește**maximizarea eficienţei de operare a aparatului fiscal, creşterea accentuată a nivelului colectării fiscale, respectiv creşterea ponderii veniturilor fiscale către un nivel de 30-32% din PIB, pe termen mediu și lung**.**Planul de măsuri pentru eficientizarea colectării veniturilor la bugetul general consolidateste elaborat în concordanță cu Strategia aferentă perioadei 2017-2020 ținând sema de următoarele obiective: creşterea conformării voluntare, reducerea evaziunii fiscale şi a economiei subterane, îmbunătăţirea calității serviciilor, creşterea eficienţei colectării şi continuarea procesului de modernizare a ANAF.**În anul 2019 deficitul bugetar a înregistrat un nivel superior pragului de 3%.Funcționarea, în condiții normale, a instituțiilor statului depinde, în mod fundamental, de resursele colectate sub formă de impozite, iar colectarea fiscală depinde, în mare măsură de gradul de conformare fiscală, precum și de prevenirea și combaterea fenomenului de evaziune fiscală, domenii în care activitatea Direcției Generale Antifraudă Fiscală (DGAF) are un rol predominat. Trebuie amintit faptul că actualul mod de organizare şi funcţionare nu a condus la o eficienţă sporită a acestei activități, aspect care rezultă și din menținerea unui nivel ridicat al decalajului fiscal(GAP) înregistrat în principal în zona TVA care este de 36% .Acest deficit de încasare a TVA plasează România, pentru al cincilea an consecutiv, în topul clasamentului publicat de Comisia Europeană (media europeană fiind de cca. 11,2%). Astfel, bugetul României pierde mai mult de o treime din suma pe care ar putea să o colecteze din TVA. România este secondată de Grecia, cu 33,6% din PIB și Lituania cu 25,3% din PIB. La polul opus se află Cipru (0,6%), Luxemburg (0,7%) și Suedia (1,5%).**Analiza evoluției ponderii veniturilor bugetare în PIB corelată cu cea a decalajul fiscal relevă faptul că România are o problemă constantă în ceea ce privește conformarea fiscală.** **Organismele internaţionale** susţin necesitatea consolidării administrării veniturilorca fiind urgentă, inclusiv prin **modernizarea infrastructurii IT, adoptarea unor sisteme moderne de gestionare a riscurilor de conformitate și îmbunătățirea administrării marilor contribuabili**. ANAF ar trebui să se îndrepte către un model de administrare a veniturilor mai transparent și mai orientat către servicii și să-și **îmbunătățească structura organizațională** pentru a facilita implementarea reformelor recomandate. Totodată, organismele internaţionale au evidenţiat eforturile depuse de ANAF în ceea ce priveşte acţiunile și obiectivele planificate pentru creșterea colectării, respectiv: numirea unui consiliu consultativ, simplificarea declarațiilor și plăților fiscale, măsuri privind prețurile de transfer, **elaborarea criteriilor pentru tratamentul diferențiat al contribuabilului bazat pe riscul fiscal, reorientarea repartizării resurselor ANAF c**ă**tre activităţile ce trebuie dezvoltate** (de ex. București), **inspecţii fiscale bazate pe analiza integratã a riscurilor**, agregarea și analizarea datelor colectate de la casele de marcat electronice, **creșterea digitaliz**ă**rii ANAF**, dezvoltarea sistemului de monitorizare a mărfurilor transportate și estimarea decalajului de TVA, activităţi destinate impulsionării colectării veniturilor bugetare. Ținta de deficit bugetar cash pe anul 2020 este estimată la 3,59% din PIB, iar deficitul ESA la 3,58% din PIB, urmând ca acesta să ajungă în anul 2023 la 1,94% din PIB, încadrându-se astfel în prevederile regulamentelor europene.Măsurile care stau la baza construcției bugetare pe anul 2020 și perspectiva 2021-2023, **precum și evoluția descendentă a deficitului bugetar pe termen mediu indică tendința clară de eliminare graduală a politicii fiscale pro-ciclice,** anul 2020 fiind primul pas pentru revenirea la ținta de deficit bugetar sub 3% din PIB prevăzut în Tratatul de la Maastricht.România trebuie să trimită un mesaj de încredere și responsabilitate, pentru ca aderarea la zona Euro să devină o realitate, să demonstreze o viziune politică puternică față de proiectul european, ca toate statele membre să acționeze pentru o Uniune prosperă și sigură.În acest context, analiza instituţională efectuată a reliefat faptul că actuala structură organizatorică şi de personal trebuie corectată pentru a putea mobiliza de o manieră optimă resursele umane disponibile în vederea asigurării identificării şi atragerii unor venituri suplimentare la bugetul general consolidat al statului pentru asigurarea cheltuielilor publice (sociale, de investiţii, etc.). Astfel, trebuie realizată o **reaşezare a posturilor** la nivelul agenţiei acolo unde este nevoie, precum şi o **revizuire a modelului organizaţional** de o manieră care să permită o asumată performanţă a agenţiei şi o eficientizare a activităţii instituţiei cu rolul cel mai pregnant în asigurarea veniturilor statului român.Modelul de reorganizare propus vizează **generalizarea organizării pe funcţii a ANAF**. Există multe avantaje ale acestui tip de organizare. Ea permite o mai mare uniformitate de structură în întreaga administraţie fiscală (centrală, direcţii ale finanţelor publice regionale, administraţii ale finanţelor publice municipale, orăşeneşti şi comunale), determină o mai bună concentrare pe fiecare dintre funcții şi încurajează specializarea. Acest lucru conduce, în mod tradiţional, la eficienţă şi permite o mai mare flexibilitate a administraţiei de a asigura resurse în conformitate cu cererea. Este un model utilizat în toate ţările dezvoltate.Totuşi, având în vedere că procesul de administrare fiscală poate fi mult simplificat şi că obiectivele principale ale unei administraţii fiscale moderne sunt de reducere a dificultăţilor apărute în îndeplinirea obligaţiilor fiscale, a costurilor de administrare şi o creştere a eficienţei bazată pe principii moderne de management, România a ales şi ea abordarea dominantă printre ţările OECD, respectiv **înfiinţarea şi menţinerea unei organizaţii unificate şi dedicate administrării fiscale**. Caracteristicileuneiadministraţiifiscaleeficientesunt:* administraţia fiscală trebuie să desfăşoare întreaga gamă de sarcini de administrare fiscală, incluzând serviciile pentru contribuabili, inspecţii şi investigaţii aprofundate – prin aceasta dându-i-se posibilitatea să planifice, coordoneze şi evalueze de o manieră eficace toate acele activităţi care pot influenţa conformarea contribuabililor,
* reţeaua de birouri regionale şi locale trebuie să fie de o dimensiune corespunzătoare economic şi gestionabilă, pentru a putea satisface considerentele legate de masa critică şi eficienţă, permiţând în acelaşi timp niveluri de acces rezonabile pentru contribuabili.

În acelaşi context arătăm că **analiza de risc reprezintă funcţia cheie a planificării activităţii**, ANAF intenţionând să perfecţioneze utilizarea acestui mecanism pentru eliminarea redundanței unor activități, a suprapunerii acțiunilor de control, a abordărilor parțiale ale unor riscuri fiscale, dar şi pentru evitarea tratamentelor neunitare și disproporționate ale nivelului de risc. În acelaşi sens, **îmbunătăţirea structurală a agenţiei,** care va continua ulterior adoptării acestei ordonanţe cu proiectele de acte normative la nivel de hotărâre de guvern şi de ordin al preşedintelui, va include propuneri concrete care vor constitui **instrumente ale preşedintelui Agenției pentru estimarea veniturilor și pentru urmărirea realizării veniturilor bugetului general consolidat**, apoi pentru **monitorizarea periodică a activităţii instituţiei**, a gradului de îndeplinire a obiectivelor asumate la nivel general şi specific, **îmbunătățirea proceselor de activitate** şi, la nivel instituțional, **îmbunătățirea serviciilor**, pentru **stimularea conformării fiscale voluntare a contribuabililor** prin programe vizând riscurile critice identificate, susținerea procesului decizional al conducerii ANAF cu privire la prioritățile strategice ale instituției, asigurând de la nivel **central optimizarea procesului de alocare a resurselor Agenției.*** În momentul de faţă, structura organizatorică a ANAF presupune funcţionarea aparatului central al acesteia cu un număr de patru vicepreşedinţi care, potrivit organigramei aprobate, coordonează patru mari arii de activitate ale agenţiei: vama, antifrauda fiscală, colectarea şi inspecţia fiscală.

Având în vedere necesitatea coordonării unitare a structurilor cu atribuții de control fiscal din cadrul ANAF (antifraudă fiscală și inspecție fiscală), în scopul eliminării suprapunerilor de atribuții și pentru implementarea unui proces decizonal mai suplu/eficace, asigurându-se totodată și o eficientizare a procesului decizional, este necesară coordonarea acestor structuri cu atribuții de control de către un singur vicepreședinte.Această măsură vizează:- **realizarea unui cadru organizatoric și funcțional unitar al ANAF** care să asigure coordonarea integrată a tuturor structurilor acesteia, precum și creșterea eficientizării și a capacității operative în combaterea fenomenelor de evaziune fiscală și fraudă fiscală;- **evitarea situaţiilor în care, la acelaşi agent economic, să se suprapună acţiunea diverselor organe fiscale** (antifraudă, inspecţie fiscală, colectare) în scopul eliminării riscului de blocaj economic al contribuabililor.Funcționarea DGAF în actuala structură organizatorică nu a produs efectele aşteptate în ceea ce privește combaterea evaziunii fiscale și a întăririi capacității administrative a ANAF, care să genereze creşterea conformării voluntare şi a colectării veniturilor. * Deşi scopul DGAF a fost recuperarea cu celeritate a prejudiciilor aduse bugetului de stat prin activitatea infracţională din zona evaziunii fiscale, precum și specializarea unui personal dedicat combaterii acestui fenomen, analizând activitatea DGAF de la înfiinţare până în prezent raportat la obiectivele strategice ale ANAF se constată că din totalul sumelor estimate în actele încheiate de această structură în valoare de peste 16 mld. lei, peste 90% sunt sume care au făcut obiectul unor acte de sesizare transmise organelor de urmărire penală competente.

În timp ce sumele încasate la bugetul general consolidat, ca urmare a acestor activităţi, reprezintă 0,8% din total prejudiciu sesizat, respectiv aproximativ 116 mil.lei, cheltuielile aferente funcţionării structurii au fost de circa 707 mil.lei.Astfel, în vederea eficientizării activităţii acestei structuri în raport de obiectivele strategice ale ANAF, reconfigurarea structurii organizatorice a DGAF pentru creşterea aportului acesteia în procesul de colectare a creanţelor bugetare reprezintă o soluţie oportună în contextul obiectivelor asumate pentru ANAF - digitalizarea instituţiei, orientarea spre creşterea conformării voluntare, îmbunătăţirea structurii organizatorice a instituţiei.Ținând cont de lipsa acută de personal, se constată că neaplicarea în regim de urgență a măsurilor necesare optimizării proceselor de activitate pentru întărirea capacității de control operativ și inopinat, în scopul creşterii calităţii actelor de control încheiate prin fundamentarea corespunzătoare a constatărilor fiscale,**va perpetua efecte negative în realizarea obiectivelor.****Urgenţa modificării structurii DGAF** este dată şi de calitatea actelor încheiate de această structură din subordinea ANAF, 71% din totalul sesizărilor penale au reprezentat soluții de clasare/renunţare la urmărirea penală, iar 29% soluţii de trimitere în judecată.1. Trebuie amintit că sesizările penale sunt însoțite și de măsuri asiguratorii instituite de DGAF, aspect ce poate conduce la blocarea activității agentului economic.

În ceea ce privește politica de resurse umane, s-a constatat că prevederile derogatorii - care reglementează ocuparea funcțiilor specifice de inspector antifraudă numai prin concurs de recrutare, stabilite prin Ordonanța de urgență a Guvernului nr.74/2013, cu modificările și completările ulterioare -**de la cadrul general privind statutul funcționarilor publici, nu numai că nu au adus o creștere a colectării prin activitatea desfășurată de structura de antifraudă fiscală, ci a produs blocaje în ocuparea funcțiilor publice specifice de inspector antifraudă din cadrul DGAF cu personal care să aibă abilitățile și competențele necesare desfășurării unui astfel de tip de activitate.**În acest context, a apărut necesitatea reorganizării activității DGAFpentru a imprima și un caracter de flexibilitate în alocarea și gestionarea resurselor umane necesare activității direcției ca dealtfel la nivelul întregii Agenții, un circuit al documentelor și un proces decizional mai rapid și mai eficient, continuându-se în acest sens procesul de îmbunătățire și eficientizare a activității structurii centrale, precum și a structurilor teritoriale, relocarea de personal din zonele cu surplus de personal către zonele deficitare din acest punct de vedere, ca urmare şi a procesului de informatizare a Agenţiei. Astfel, structura de antifraudă fiscală se confruntă cu un acut deficit de personal care are un impact major negativ asupra modului de îndeplinire a atribuțiilor legale în anumite domenii de activitate ale direcției, dintre care menționăm structurile de control operativ, analiză de risc și monitorizarea achizițiilor intracomunitare. **Numărul mare al posturilor vacante, majoritatea acestora fiind înregistrate de la înfiinţarea structurii, a determinat o redistribuire a sarcinilor și încărcarea excesivă cu atribuții a personalului existent.** Un alt aspect important îl constituie faptul că la ultimul concurs organizat în vederea ocupării posturilor vacante specifice de inspector antifraudă **numărul posturilor ocupate din totalul posturilor scoase la concurs a reprezentat un procent de 62% în condiţiile în care la acel moment motivaţia financiară constituia un factor important al încadrării cu personal a acestei structuri**. De la acel moment, respectiv de o perioadă mai mare de 5 ani, s-a înregistrat o creştere progresivă a numărului posturilor vacante din DGAF de la 18,6% la 42% în prezent, față de totalul posturilor alocate acestei structuri. În scopul îndeplinirii obiectivelor asumate, măsura mobilităţii funcţionarilor publici din cadrul altor structuri către DGAF, prin detaşare sau mutare temporară, a constituit o situație de provizorat care a determinat influențe în creșterea cheltuielilor aferente.Mai mult decât atât, faptul că aproximativ 50% din personalul recrutat de la data înfiinţării până în prezent l-au reprezentat cei încadraţi pe grade de debutant şi asistent, în condiţiile în care formarea unui inspector antifraudă competent şi profesionist se realizează într-o perioadă îndelungată, precum şi faptul că există compartimente funcţionale (serviciu/birou) la nivelul cărora se înregistrează frecvent doar câte unul-doi salariaţi coordonaţi de câte un şef serviciu/birou, conduc la necesitatea identificării de soluții care să susțină eficientizarea activității DGAF în condițiile legislative actuale.**Situația mai sus prezentată referitoare la personalul DGAF a afectat în mod negativ rezultatele activității desfășurate la nivelul acestei structuri.**Totodată, arătăm faptul că prin Legea nr. 199/2019 privind unele măsuri referitoare la inspectorii antifraudă din cadrul Agenţiei Naţionale de Administrare Fiscală - Direcţia de combatere a fraudelor s-au adus modificări Ordonanței de urgență a Guvernului nr. 74/2013, cu modificările și completările ulterioare, în sensul desfiinţării Direcţiei de combatere a fraudelor, *structura din cadrul Direcţiei generale antifraudă fiscală care acorda suport tehnic de specialitate procurorului* şi preluării personalului Direcției de combatere a fraudelor, respectiv inspectorii antifraudă, prin transfer în interesul serviciului la Ministerul Public pe posturi de specialişti. Ca urmare a aplicării Legii nr. 199/2019 a fost desfiinţată Direcţia de combatere a fraudelor, fiind finalizată încă din luna noiembrie a anului 2019 procedura de preluare a personalului Direcției de combatere a fraudelor, respectiv peste 240 inspectori antifraudă, prin transfer în interesul serviciului la Ministerul Public, pe posturi de specialişti, cu tot ce a presupus această preluare.Agenţia asigură administrarea impozitelor, taxelor, contribuţiilor şi a altor venituri bugetare date prin lege în competenţa sa, aplicarea politicii şi reglementărilor în domeniul vamal şi exercitarea atribuţiilor de autoritate vamală, precum şi controlul operativ şi inopinat privind prevenirea, descoperirea şi combaterea oricăror acte şi fapte care au ca efect evaziunea fiscală şi frauda fiscală şi vamală, precum a altor fapte date prin lege în competenţa sa. Astfel, funcționarea Statului depinde într-o foarte mare măsură, din punct de vedere al resurselor financiare, de performanța Agenției. La rândul său, performanța Agenției este dependentă de performanța tuturor angajaților, dar este dependentă în mod special de performanța funcționarilor publici de conducere care duc la îndeplinire chiar scopul Agenției. **Observarea punctelor în care este nevoie de schimbări, atât la nivelul instituției cât și la nivelul angajaților, în momentul în care se pot corecta devierile de la îndeplinirea obiectivelor, este esențială nu pentru Agenție, ci pentru Statul român.** **Această măsură este una extraordinară și extrem de urgentă, deoarece cu fiecare zi care trece fără a corecta abaterile identificate privind organizarea și funcționarea ANAF înseamnă mai puțini bani colectați raportat la resursele necesare susținerii serviciilor sociale, a salariilor și pensiilor, a investițiilor publice, respectiv posibilitatea Guvernului de a-și duce la îndeplinire Programul de guvernare și asigurarea funcționării Statului român.** |
|  | **11. În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia, se vor specifica doar actele comunitare în cauză, însoţite de elementele de identificare ale acestora** | Nu estecazul |
|  | **2. Schimbăripreconizate** | Înacest context, justificareamodificărilorpropuseprinproiectul de act normativprezentconstășiînaducerea la îndeplinire a politicilormacroeconomiceșimăsurilor de menținere a stabilitățiifinanciare, care săasigureîncadrareaînțintele de deficit stabilite, precumșiaccelerareamăsurilor care săvizezeatâtmajorareaveniturilorbugetare, câtșireducereaunoradintrecheltuielilebugetare.Măsurilepropuseurmărescevitarearisculuiunorposibilepresiuniasupraveniturilorșicheltuielilorbugetului general consolidat, astfelîncâtrolul ANAF să fie subsumatîntotalitateobiectivelorșipoliticilormacroeconomiceasumate de Guvern, împrejurări care se circumscriu necesității emiterii unei ordonanțe de urgență. Întârzierea punerii în aplicare a propunerilor de reorganizare prezentate în acest proiect de act normativ nu ar permite o utilizare eficientă a resurselor umane și materiale alocate, cu efecte negative directe asupra colectării veniturilor bugetare aflate în competența de administrare a ANAF. Având în vedere ponderea însemnată a veniturilor încasate de ANAF în totalul veniturilor bugetului general consolidat (*exclusiv finanțările din fonduri europene*), se poate observa că nerealizarea nivelului programat al veniturilor rezultat din legile bugetare anuale **va influența negativ încadrarea în țintele de deficit bugetar.*** La nivelul Agenţiei Naţionale de Administrare Fiscală se reduce numărul de vicepreședinți de la 4 la 3, în vederea eficientizării procesului decizional aferent, prin scurtarea circuitului informațional decizional care va asigura o mai mare coerență decizională, dar și pentru o diminuare a efortului depus pentru atingerea obiectivelor (a costurilor operaționale) raportat la rezultatele obținute.
* Prezentul act normativ stabilește încadrarea personalului DGAF în cadrul general aplicabil funcționarilor publici, dând posibilitatea Agenției Naționale de Administrare Fiscală să atragă funcționari publici potriviți activității de antifraudă fiscală și care au dovedit de-a lungul carierei, prin rezultatele obținute și respectarea principiilor de integritate, că pot ajuta la o mai bună colectare a veniturilor la bugetul general consolidat. Se propune aşadar transformarea de urgență a funcțiilor publice specifice din cadrul DGAF în funcții publice generale care să asigure redistribuirea personalului specializat în mod fluent și fără barierele impuse inerent de “*funcția specifică*”.

Astfel, Agenția Națională de Administrare Fiscală va avea posibilitatea să ocupe funcțiile publice din cadrul Direcției generale antifraudă fiscală și prin alte modalități prevăzute de lege, decât recrutarea(de exemplu, prin transfer, mutare definitivă).Prin proiectul de ordonanţă de urgenţă propus se urmărește crearea posibilității*redistribuirii personalului* atât între structurile ANAF, cât şi între funcţiile administraţiei(migrarea personalului dinspre procesele masive cu valoare adăugată redusă către funcţiile mai complexe, precum antifrauda fiscală unde a fost identificat un deficit real de personal). În contextul în care este nevoie de eficientizarea instituţiilor publice şi de reducerea cheltuielilor de funcţionare a acestora, respectiv reducerea costului colectării, se impune o politică de resurse umane proactivă, orientată spre menţinerea în sistem a personalului bine calificat şi echilibrarea din punct de vedere cantitativ, în funcție de necesitățile de moment, prin aplicarea prevederilor Codului administrativ referitoare la mobilitatea personalului, în funcţie de evoluţia proceselor de activitate esteceea ce Agenția Națională de Administrare Fiscală va urmări în mod prioritar . |
|  | **3. Alteinformaţii** | Nu estecazul |
|  | **Secţiunea a 3-a****Impactul socioeconomic al proiectului de act normativ** |
|  | **1. Impactul macroeconomic** | Creşterea conformării voluntare şi reducerea decalajului fiscal la TVA (GAP) prin combaterea evaziunii şi fraudei fiscalevor determina o creștere a veniturilor colectate . |
|  | **11 Impactul asupra mediului concurenţial şi domeniului ajutoarelor de stat** | Proiectul de act normativ nu se referă la acest subiect |
|  | **2. Impactul asupra mediului de afaceri** | Proiectul de act normativ nu se referă la acest subiect |
|  | **21. Impactulasuprasarcinilor administrative** | Proiectul de act normativ nu se referă la acest subiect |
|  | **22. Impactulasupraîntreprinderilormicișimijlocii** | Proiectul de act normativ nu se referă la acest subiect |
|  | **3. Impactul social** | Proiectul de act normativ nu se referă la acest subiect |
|  | **4. Impactulasupramediului** | Proiectul de act normativ nu se referă la acest subiect |
|  | **5. Alteinformaţii** | Nu au fostidentificate |
|  | **Secţiunea a 4-a****Impactulfinanciarasuprabugetului general consolidat, atâtpetermenscurt, pentruanulcurent, câtşipetermen lung (pe 5 ani)** |
|  | - mii. lei - |
|  | **Indicatori** | **Anulcurent** | **Următorii 4 ani** | **Media pe 5 ani** |
|  | **2021** | **2022** | **2023** | **2024** |  |
|  | 1 | 2 | 3 | 4 | 5 | 6 | 7 |
|  | **1) Modificări ale veniturilorbugetare, plus/minus, din care:** |  |  |  |  |  |  |
|  | a) buget de stat, din acestea: |  |  |  |  |  |  |
|  | (i) impozitpe profit |  |  |  |  |  |  |
|  | (ii) impozitpevenit |  |  |  |  |  |  |
|  | (iii) TVA |  |  |  |  |  |  |
|  | b) bugete locale: |  |  |  |  |  |  |
|  | (i) impozitpe profit |  |  |  |  |  |  |
|  | c) bugetulasigurărilorsociale de stat: |  |  |  |  |  |  |
|  | (i) contribuţii de asigurări |  |  |  |  |  |  |
|  | **2) Modificări ale cheltuielilorbugetare, plus/minus, din care:** |  |  |  |  |  |  |
|  | a) buget de stat, din acestea: |  |  |  |  |  |  |
|  | (i) cheltuieli de personal |  |  |  |  |  |  |
|  | (ii) bunurişiservicii |  |  |  |  |  |  |
|  | b) bugete locale: |  |  |  |  |  |  |
|  | (i) cheltuieli de personal |  |  |  |  |  |  |
|  | (ii) bunurişiservicii |  |  |  |  |  |  |
|  | c) bugetulasigurărilorsociale de stat: |  |  |  |  |  |  |
|  | (i) cheltuieli de personal |  |  |  |  |  |  |
|  | (ii) bunurişiservicii |  |  |  |  |  |  |
|  | **3) Impact financiar, plus/minus, din care:** |  |  |  |  |  |  |
|  | 1. a) buget de stat
 |  |  |  |  |  |  |
|  | 1. b) bugete locale
 |  |  |  |  |  |  |
|  | **4) Propuneri pentru acoperirea creşterii cheltuielilor bugetare** |  |  |  |  |  |  |
|  | **5) Propuneri pentru a compensa reducerea veniturilor bugetare** |  |  |  |  |  |  |
|  | **6) Calculedetaliateprivindfundamentareamodificărilorveniturilorşi/saucheltuielilorbugetare** |  |  |  |  |  |  |
|  | **7) Alteinformaţii** | Măsurile de reorganizare propuse prin prezenta ordonanță de urgență vor conduce la o îmbunătățire accentuată a colectării cu impact asupra reducerii costurilor de funcţionare . |
|  | **Secţiunea a 5-a****Efectele proiectului de act normativ asupra legislaţiei în vigoare** |
|  | **1. Măsuri normative necesare pentru aplicarea prevederilor proiectului de act normativ****a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;****b) acte normative ce urmează a fi elaborate în vederea implementării noilor dispoziţii** | a) Actul normativ elaborat implică modificarea:- Ordonanţei Guvernului nr. 86/2003 privind unele reglementări în domeniul financiar, aprobată cu modificări şi completări prin Legea nr. 609/2003, cu modificările şi completările ulterioare;- Ordonanţei de urgenţă a Guvernului nr. 74/2013 privind unele măsuri pentru îmbunătăţirea şi reorganizarea activităţii Agenţiei Naţionale de Administrare Fiscală, precum şi pentru modificarea şi completarea unor acte normative, aprobată cu modificări şi completări prin Legea nr. 144/2014, cu modificările ulterioare;- Hotărârii Guvernuluinr. 520/2013 privind organizarea şi funcţionarea Agenţiei Naţionale de Administrare Fiscală, cu modificările şi completările ulterioare;- Legii nr. 207/2015 privind Codul de procedură fiscală, cu modificările şi completările ulterioare; |
|  | **11) Compatibilitateaproiectului de act normativ cu legislaţiaîndomeniulachiziţiilorpublice** | Proiectul de act normativ nu se referă la acest subiect |
|  | **2) Conformitatea proiectului de act normativ cu legislaţia comunitară în cazul proiectelor ce transpun prevederi comunitare** | Proiectul de act normativ nu se referă la acest subiect |
|  | **3) Măsuri normative necesare aplicării directe a actelor normative comunitare** | Proiectul de act normativ nu se referă la acest subiect |
|  | **4) Hotărâri ale Curţii de Justiţie a Uniunii Europene** | Proiectul de act normativ nu se referă la acest subiect |
|  | **5) Alte acte normative şi/sau documente internaţionale din care decurg angajamente** | Proiectul de act normativ nu se referă la acest subiect |
|  | **6) Alteinformaţii** | Nu estecazul |
|  | **Secţiunea a 6-a****Consultările efectuate în vederea elaborării proiectului de act normativ** |
|  | **1) Informaţii privind procesul de consultare cu organizaţii neguvernamentale, institute de cercetare şi alte organisme implicate** | Nu estecazul |
|  | **2) Fundamentareaalegeriiorganizaţiilor cu care a avutlocconsultarea, precumşi a moduluiîn care activitateaacestororganizaţiiestelegată de obiectulproiectului de act normativ** |  |
|  | **3) Consultărileorganizate cu autorităţileadministraţieipublice locale, însituaţiaîn care proiectul de act normativ are caobiectactivităţi ale acestorautorităţi, încondiţiileHotărâriiGuvernului nr. 521/2005 privindprocedura de consultare a structurilorasociative ale autorităţiloradministraţieipublice locale la elaborareaproiectelor de acte normative** | Nu estecazul |
|  | **4) Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** | Nu estecazul |
|  | **5) Informaţii privind avizarea de către:****a) Consiliul Legislativ****b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei****e) Curtea de Conturi** | Proiectul de act normativ se supune avizului Consiliului Legislativ |
|  | **6) Alteinformaţii** | Nu estecazul |
|  | **Secţiunea a 7-a****Activităţi de informarepublicăprivindelaborareașiimplementareaproiectului de act normativ** |
|  | **1) Informarea societăţii civile cu privire la necesitatea elaborării proiectului de act normativ** | Au fostrespectatedispozițiileLegii nr.52/2003 privindtransparențadecizionalăînadministrațiapublică, republicată.  |
|  | **2) Informareasocietăţiicivile cu privire la eventualul impact asupramediuluiînurmaimplementariiproiectului de act normativ, precumşiefecteleasuprasănătăţiişisecurităţiicetăţenilorsaudiversităţiibiologice** | Nu estecazul |
|  | **3) Alteinformaţii** | Nu estecazul |
| **Secţiunea a 8-a Măsuri de implementare** |
| **1) Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente** | Nu estecazul |
| **2) Alteinformaţii** | Nu estecazul |

Având în vedere cele prezentate, a fost elaborat proiectul de Ordonanța de urgență a Guvernului privind unele măsuri pentru îmbunătățirea și reorganizarea activității Agenției Naționale de Administrare Fiscală, precum și pentru modificarea și completarea unor acte normative

**MINISTRUL FINANŢELOR PUBLICE**

**VASILE-FLORIN CÎŢU**

**AVIZĂM FAVORABIL**

|  |
| --- |
| ***MINISTRUL JUSTIȚIEI*****Marian Cătălin PREDOIU** |
| ***MINISTRUL MUNCII ȘI PROTECŢIEI SOCIALE*****Victoria Violeta ALEXANDRU*****AGENȚIA NAȚIONALĂ A FUNCȚIONARILOR PUBLICI******PREŞEDINTE*****CIPRIAN CIUCU*****AGENȚIA NAȚIONALĂ DE ADMINISTRARE FISCALĂ******PREȘEDINTE*** **MIRELA CĂLUGĂREANU** |